 Sọ fúnmi nípa Ìpínlẹ Abia. : Ìpínlẹ Abia Ìgbò: Ȯha Abia jẹ ìpínlẹ kan ní agbègbè gúúsù-ìlà-oòrùn orílẹ-èdè Nàìjíríà, tí ó pín ààlà sí àríwá àti Àríwá-Ìlà-Oòrùn pẹlú àwọn Ìpínlẹ Enugu, àti Ebonyi; Imo sí Ìwọ-Oòrùn, ìpínlẹ Cross River sí ìlà-oòrùn, ìpínlẹ Akwa Ibom sí gúúsù-ìlà-oòrùn, àti ní ìpínlẹ Rivers sí gúúsù. Wọn sọ Abia lórúkọ látara ìbẹẹrẹ orúkọ àwọn agbègbè mẹrin tí ó pọ jùlọ ní ìpínlẹ náà: Aba, Bende, Isuikwuato, àti Arochukwu. Olú-ìlú rẹ ni Umuahia, tí agbégbè tí ó gbòòrò jùlọ tí ó sì lajú jẹ Aba. Ìpínlẹ Abia jẹ ìpínlẹ ẹlẹẹkejìlélọgbọn tí ó gbòòrò jùlọ ní ààyè tàbí agbègbè àti ẹlẹẹkẹtàdínlọgbọn ní iye pẹlú ènìyàn tí ó tó mílíọnnù mẹrindínlọgọrùn-ún-lọnà-igbalélọgọrin gẹgẹ bí àbájáde ìkànìyàn ọdún 2016.Lóde-òní àwọn olùgbé ìpínlẹ Abia láti bí ọpọ ọdún sẹyìn kún fún àwọn oríṣiríṣi ẹyà, ṣùgbọn àwọn Igbo ni wọn gbilẹ jù nínú àwọn olùgbé yìí.Ní ti ètò ọrọ-ajé, iṣẹ wíwa epo àti ohun àlùmọnì gáàsì ni ó jẹ gbòógì ní ìpínlẹ Abia pẹlụ iṣẹ àgbẹ, nípàtàkì iṣu, àgbàdo, taro, epo pupa, àti ẹgẹ. Ilé-iṣẹ kékeré kan ń ṣàgbéjáde, pàápàá jùlọ ní agbègbè Aba. Tí ó sì ń gbèrú kíákíá ní iye àti ní Ilé-iṣẹ, Abia ní ìsopọ-ẹlẹẹkẹjọ atọka ìdàgbàsókè ènìyàn tó ga jùlọ lórílẹ èdè. 